ระเบียบองค์การบริหารส่วนตำบลสวนจิกระเบียบองค์การบริหารส่วนตำบลสวนจิกว่าด้วยข้อมูลข่าวสารของราชการพ.ศ.๒๕๔๔[๑] เพื่อให้การบริการ การจัดระบบ การขอ การอนุญาตและการบริหารข้อมูลข่าวสารของราชการที่มีอยู่ในความรับผิดชอบขององค์การบริหารส่วนตำบลสวนจิกอำเภอศรีสมเด็จ จังหวัดร้อยเอ็ด เป็นไปด้วยความเรียบร้อย รวดเร็วและมีประสิทธิภาพถูกต้องตามกฎหมายและระเบียบของราชการ องค์การบริหารส่วนตัวสวนจิกจึงออกระเบียบไว้ ดังต่อไปนี้ ข้อ ๑ ระเบียบนี้เรียกว่า ระเบียบองค์การบริหารส่วนตำบลสวนจิกว่าด้วยข้อมูลข่าวสารของราชการ พ.ศ. ๒๕๔๕ ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ บรรดาระเบียบ ข้อบังคับและคำสั่งอื่นใดขององค์การบริหารส่วนตำบลสวนจิกในส่วนที่กำหนดไว้แล้วในระเบียบนี้ซึ่งขัดแย้งกับระเบียบให้ใช้ระเบียบนี้แทน ข้อ ๔ ระเบียบนี้ให้ใช้บังคับแก่พนักงานส่วนตำบลลูกจ้าง และผู้ซึ่งมาช่วยปฏิบัติงานขององค์การบริหารส่วนตำบลสวนจิก ข้อ ๕ ในระเบียบนี้ ข้อมูลข่าวสารหมายความว่า สิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใดๆตามกฎหมายว่าด้วยข้อมูลข่าวสารของราชการอยู่ในความรับผิดชอบขององค์การบริหารส่วนตำบลสวนจิกส่วนราชการหมายความว่า กระทรวง ทบวง กรม และ ให้หมายถึงความรวมถึงรัฐวิสาหกิจหน่วยงานหรือองค์กรของรัฐ เจ้าหน้าที่ประสานงานหมายความว่า ผู้ซึ่งปฏิบัติงานให้แก่องค์การบริหารส่วนตำบลสวนจิก ข้อ ๖ ให้ประธานกรรมการบริหารองค์การบริหารส่วนตำบลสวนจิกรักษาให้เป็นไปตามระเบียบนี้ และให้มีอำนาจตีตามและวินิจฉัยปัญหาเกี่ยวกับการปฏิบัติตามระเบียบนี้ ในกรณีที่ไม่สามารถปฏิบัติตามระเบียบนี้ได้ให้ประธานกรรมการบริหารองค์การบริหารส่วนตำบลสวนจิกมีอำนาจวินิจฉัยสั่งการที่เห็นสมควร หมวด๑ คณะกรรมการบริหารข้อมูลข่าวสาร ข้อ ๗ ให้มี คณะกรรมการบริหารข้อมูลข่าวสารองค์การบริหารส่วนตำบลสวนจิกประกอบด้วย ประธานกรรมการบริหารเป็นประธาน กรรมการบริหารเป็นรองประธานหัวหน้าส่วนราชการเป็นกรรมการ ให้เจ้าหน้าที่ธุรการเป็นกรรมการและเลขานุการ ข้อ ๘ ให้คณะกรรมการบริหารข้อมูลข่าวสารขององค์การบริหารส่วนตำบลสวนจิกมีอำนาจและหน้าที่ ดังต่อไปนี้ (๑)เสนอนโยบายหรือมาตรการเกี่ยวกับการบริหารการจัดการจัดระบบการขอการอนุญาตและการบริการข้อมูลข่าวสาร (๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์ และการเผยแพร่ (๓)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรี ว่าด้วยงานสารบรรณหรือข้อมูลข่าวสารตามระเบียบสำนักงานนายกรัฐมนตรี ว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ (๔) ให้คำแนะนำหรือเสนอความเห็นเกี่ยวกับเชื่อมโยงข้อมูลข่าวสารกับส่วนราชการและเอกชน(๕)ให้คำแนะนำหรือเสนอความเห็นในกรณีปัญหาและอุปสรรคเกี่ยวกับการดำเนินการตามระเบียบ (๖) เชิญบุคคลใดๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร (๗) ดำเนินการอื่นใดตามที่ประธานกรรมการบริหารมอบหมายข้อ ๙การประชุมคณะกรรมการบริหารข้อมูลข่าวสารองค์การบริหารส่วนตำบลสวนจิกต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุม ถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุม การวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒ การจัดระบบข้อมูลข่าวสาร ข้อ ๑๐ ให้หน่วยงานในองค์การบริหารส่วนตำบลสวนจิกจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๑ ในการดำเนินงานตามข้อ ๑๐ให้หน่วยงานในองค์การบริหารส่วนตำบลสวนจิกจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อย หมวด๓ การขอข้อมูลข่าวสารและการอนุญาต ข้อ ๑๒ ให้ส่วนราชการ ข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจสอบดู ศึกษาค้นคว้าหรือขอสำเนาข้อมูลข่าวสารทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อประธานกรรมการบริหารองค์การบริหารส่วนตำบลสวนจิกหรือผู้มีอำนาจอนุญาต สำหรับจำเป็นเร่งด่วนเจ้าหน้าที่ประสานงานอาจขอด้วยวาจาหรือทางโทรสารก็ได้ โดยให้แจ้งชื่อตำแหน่งและที่อยู่ของผู้ขอด้วย การขอข้อมูลข่าวสารและการอนุญาตให้เป็นไปตามหลักเกณฑ์ต่อไปนี้ประเภทของข้อมูลข่าวสาร ๑.ข้อมูลข่าวสารที่อยู่ระหว่างดำเนินการ๑.๑ ข้อมูลข่าวสารที่เปิดเผย ผู้ขอ คือผู้ดำรงตำแหน่งหัวหน้าส่วนราชการหรือเทียบเท่าขึ้นไปของส่วนราชการเจ้าหน้าที่ประสานงานพนักงานส่วนตำบลตั้งแต่ระดับ ๓ ขึ้นไป บุคคลทั่วไป ผู้อนุญาตเป็นหัวหน้าส่วนราชการหรือเทียบเท่าของเรื่องขึ้นไป๑.๒ ข้อมูลข่าวสารที่ไม่ต้องเปิดเผยหรือเป็นความลับของราชการ คือ ๑.๒.๑ ข้อมูลข่าวสารที่จะต้องนำเสนอคณะกรรมการบริหารผู้ขอ คือ หัวหน้าส่วนราชการ เจ้าหน้าที่ประสานงาน พนักงานส่วนตำบลบุคคลทั่วไป ผู้อนุญาตเป็นหัวหน้าส่วนราชการขึ้นไปเว้นแต่ข้อมูลข่าวสารลับที่สุด ให้ประธานกรรมการบริหารเป็นผู้อนุญาต๑.๒.๒ข้อมูลข่าวสารที่ไม่ต้องนำเสนอคณะกรรมการบริหาร ผู้อนุญาตเป็นหัวหน้าส่วนราชการเว้นแต่ข้อมูลข่าวสารลับที่สุดให้ประธานกรรมการบริหารเป็นผู้อนุญาต ๒.ข้อมูลข่าวสารเปิดเผย๒.๑ ข้อมูลข่าวสารที่เปิดเผย ๒.๑.๑ข้อมูลข่าวสารที่ลงในราชกิจจนุเบกษาและหนังสือเวียนกระทรวง ทบวง กรม ผู้ขอ คือข้าราชการ พนักงานและลูกจ้าง เจ้าหน้าที่ประสานงาน บุคคลทั่วไปผู้อนุญาตเป็นพนักงานส่วนตำบล ๒.๑.๒ ข้อมูลข่าวสารนอกจากข้อ ๒.๑.๑ ผู้ขอ คือหัวหน้าส่วนราชการขึ้นไปหรือเทียบเท่าของส่วนราชการ เจ้าหน้าที่ประสานงานพนักงานส่วนตำบล บุคคลทั่วไป ผู้อนุญาตเป็นหัวหน้าส่วนราชการหรือผู้ได้รับมอบหมาย ๒.๒ ข้อมูลข่าวสารที่ไม่ต้องเปิดเผยหรือความลับของราชการผู้ขอ คือ หัวหน้าส่วนราชการ เจ้าหน้าที่ประสานงาน พนังกานส่วนตำบล บุคคลทั่วไปผู้อนุญาตเป็นปลัดองค์การบริหารส่วนตำบลเว้นแต่ข้อมูลข่าวสารลับที่สุดให้ประธานกรรมการบริหารเป็นผู้อนุญาตข้อมูลข่าวสารที่อยู่ระหว่างดำเนินการตาม ๑และข้อมูลข่าวสารที่ดำเนินการเสร็จแล้วตาม ๒ หากข้อมูลข่าวสารทั้ง ๒ ประเภทรวมอยู่ในเรื่องเดียวกันกับการอและการอนุญาตให้เป็นไปตามหลักเกณฑ์สำหรับข้อมูลข่าวสารของแต่ละประเภทแล้วแต่กรณี ข้อมูลข่าวสารที่อยู่ในระหว่างดำเนินการตาม ๑และข้อมูลข่าวสารที่ดำเนินการเสร็จแล้วตาม ๒ที่เจ้าหน้าที่ประสานงานขออนุญาตด้วยวาจาหรือทางโทรสารเมื่อส่งมอบข้อมูลข่าวสารแล้วให้ระบุชื่อและตำแหน่งของผู้รับประกอบเรื่องไว้ด้วย ข้อมูลข่าวสารที่อยู่ระหว่างดำเนินการตาม ๑และข้อมูลข่าวสารที่ดำเนินการเสร็จแล้วตาม ๒ หากเป็นข้อมูลข่าวสารส่วนบุคคลที่กฎหมายไม่อนุญาตให้เปิดเผยจะต้องได้รับความยินยอมเป็นหนังสือจากเจ้าของข้อมูลนั้นก่อนจึงเปิดเผยได้ ข้อ ๑๓การขอข้อมูลข่าวสารตามหมายเรียกพยานเอกสารของศาลให้นำเสนอประธานกรรมการบริหารหรือกรรมการผู้ได้รับมอบหมายพิจารณาอนุญาตและให้พนักงานส่วนตำบลผู้รับผิดชอบตั้งแต่ระดับ ๓ ขึ้นไปเป็นผู้รับรองสำเนาข้อมูลข่าวสาร ข้อ ๑๔ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วย หมวด๔ การบริหารข้อมูลข่าวสาร ให้หน่วยงานในองค์การบริหารส่วนตำบลสวนจิก รวบรวมจัดเตรียม และจัดให้มีข้อมูลข่าวสารที่ดำเนินการเสร็จแล้ว และอยู่ในความรับผิดชอบเพื่อเผยแพร่ขาย จำหน่าย จ่ายแจก ตรวจดูและศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าว ตามกฎหมายว่าด้วยข้อมูลข่าวสารของราชการ ข้อ ๑๖ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๕ โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยกฎหมายว่าด้วยข้อมูลข่าวสารของราชการหรือที่มีอำนาจอนุญาตตามข้อ ๑๒เห็นว่าเป็นเรื่องที่ไม่ต้องเปิดเผย ข้อ ๑๗ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลสวนจิกกำหนด ข้อ ๑๘ การเรียกค่าธรรมเนียม การขอสำเนาหรือการขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลสวนจิกกำหนดโดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการ การรับสำเนาข้อมูลข่าวสารตามวรรคหนึ่งให้พนักงานส่วนตำบลที่รับผิดชอบข้อมูลข่าวสารนั้นตั้งแต่ระดับ ๓หรือเทียบเท่าขึ้นไปเป็นผู้รับรอง โดยลงลายมือชื่อพร้อมชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอให้รับรอง ข้อ ๑๙รายได้จากการขายหรือจำหน่ายข้อมูลข่าวสารตามข้อ ๑๗ และค่าธรรมเนียมตามข้อ๑๘ ให้ถือเป็นรายได้ขององค์การบริหารส่วนตำบลสวนจิกข้อ ๒๐การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน ให้คำนึงถึงความสิ้นเปลือง เช่นจำนวนข้อมูลข่าวสารระยะเวลาและค่าใช้จ่ายในการส่ง ทั้งนี้ให้หัวหน้าส่วนราชการหรือเทียบเท่าขึ้นไป เป็นผู้พิจารณาอนุญาตหมวด๕ สถานที่บริการข้อมูลข่าวสาร ข้อ ๒๒ ให้หน่วยงานในองค์การบริหารส่วนตำบลสวนจิกควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสาร ดังนี้ ที่ทำการองค์การบริหารส่วนตำบลสวนจิกเป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดตามกับหน่วยงานของรัฐโดยให้มีหน้าที่เพิ่มเติมดังต่อไปนี้ (๑)ให้บริการข้อมูลข่าวสารที่อยู่ระหว่างดำเนินการของหน่วยงานในองค์การบริหารส่วนตำบลสวนจิกและข้อมูลข่าวสารที่ดำเนินการเสร็จแล้ว (๒) เป็นศูนย์ประสานงานกับหน่วยงานในองค์การบริหารส่วนตำบลสวนจิกเพื่อให้บริการข้อมูลข่าวสาร(๓) จัดทำประกาศองค์การบริหารส่วนตำบลสวนจิกกำหนดสถานที่ติดต่อขอรับข้อมูลข่าวสารขององค์การบริหารส่วนตำบลสวนจิกเพื่อลงพิมพ์ในราชกิจจานุเบกษา ประกาศณ วันที่ ๙ ตุลาคม พ.ศ. ๒๕๔๔ประสิทธิ์ โคตะคามประธานกรรมการบริหารองค์การบริหารส่วนตำบลสวนจิกณัฐดนัย/พิมพ์๒๑ เมษายน ๒๕๕๑[๑]ราชกิจจานุเบกษา เล่ม ๑๑๙/ตอนที่ ๒๐ ง /หน้า ๑๕๘/๗ มีนาคม ๒๕๔๕